Procedure for indstilling til specialpædagogisk undervisningstilbud i Aarhus

Kommune fra andre kommuner

Det forekommer, at indstillinger fra andre kommuner vedr. specialpædagogisk undervisningstilbud i Aarhus kommune bliver afvist, eller at der tilbydes et andet undervisningstilbud end det ønskede.

For at undgå at forældre bliver usikre på, hvor deres barn skal gå i skole, indskærpes

proceduren. Kontakten mellem skole, forældre og anden kommune sker først, når et barn er henvist til et bestemt undervisningstilbud via PPR i Aarhus Kommune.

**Procedure**

Når en kommune ønsker at ansøge Aarhus Kommune om et specialpædagogisk undervisningstilbud, er følgende procedure gældende:

1. Skemaet vedr. indstilling fra anden kommune udfyldes elektronisk og sendes til PPR Aarhus
2. Det vurderes i PPR Aarhus, hvorvidt eleven tilhører målgruppen for det ønskede tilbud
3. Det vurderes i PPR Aarhus, hvorvidt det ønskede tilbud har plads
4. Der gives svar til anden kommune om, hvorvidt eleven henvises til tilbuddet
5. Anden kommune kan ved positivt tilsagn derefter kontakte skoletilbuddet og aftale nærmere omkring opstart og forældrebesøg

**Vejledning til udfyldelse af indstilling til specialpædagogisk undervisningstilbud i**

**Aarhus Kommune fra andre kommuner**

Alle rubrikker udfyldes med de ønskede oplysninger.

Som grundlag for PPRs planlægning vedlægges udredning indeholdende pædagogisk psykologisk redegørelse om barnets/den unges funktionsniveau/-måde samt en vurdering af barnets/den unges behov for en særlig specialpædagogisk hensyntagen eller støtte.

Udredningen skal indeholde:

* Beskrivelse af barnets/den unges udvikling og opvækst, aktuelle kognitive, sociale og emotionelle funktionsniveau/- måde samt faglige standpunkt
* Sammendrag af nyere undersøgelser og undersøgelsesresultater (med evt. bilag)
	+ Ved skolebegyndere, der har været i specialbørnehave i henhold til Lov om social service § 16, bedes medsendt oplæg og referat fra sidst afholdte

behandlingsmøde.

* Oplysning om tidligere indsats i forhold til barnet/den unge (herunder dag/døgn- og behandlingstilbud).
* Pædagogisk Psykologisk Rådgivnings indstilling til et specialpædagogisk tilbud eller anden specialpædagogisk bistand.

**Administrativ praksis**

 Indstilling til specialpædagogisk undervisningstilbud eller anden specialpædagogisk bistand og ansøgning om optagelse i skolefritidsordning ved specialskole for kommende skoleår fremsendes elektronisk med underskrifter sammen med den pædagogisk psykologiske redegørelse og eventuelle bilag inden den 1. februar til PPR på e-mail: ppr@mbu.aarhus.dk

Af hensyn til den administrative praksis bedes alle dokumenter fremsendt i et samlet dokument.

Såfremt der henvises flere børn, skal der fremsendes en mail pr. barn.